《古北口题驿壁即赠吴提戎宜斋》
清代·陈兆仑

叠锁重关巩上都，娲皇削出岳灵扶。气吞漠野连天尽，足蹴潮河望海趋。

直北云黄屯圈马，迤西月黑控飞孤。据鞍颇牧今能用，卧护犹应胜壮夫。

作者简介：（1701—1771）清浙江钱塘人，字星斋，号旬山。雍正八年进士，授知县。乾隆元年，举博学鸿词，授检讨，官至太仆寺卿。工诗善书，在京师有文名，论书法有卓识。有《紫竹山房诗文集》。